
До
инж. Сезгин Галиб,
председател на Общински съвет,
гр.Дулово

                                           ДОКЛАДНА ЗАПИСКА
                От инж.Невхис Мустафа – кмет на община Дулово

ОТНОСНО: Предоставяне на временен безлихвен заем от бюджета на общината за обезпечаване на плащания за трудови възнаграждения по проект „Иновативни здравно-социални услуги в община Дулово“, Договор за безвъзмездна финансова помощ № BG05SFPR002-2.012-0033-С01

           Уважаеми г-н  Председател, 
           Уважаеми Дами и господа общински съветници, 
Община Дулово е бенефициент по Проект „Иновативни здравно-социални услуги в община Дулово“, Договор за безвъзмездна финансова помощ № BG05SFPR002-2.012-0033-С01, считано от 06.01.2025г. 
Проектът се съфинансира от Европейския съюз и е  на стойност 366 441.20евро/716 696,70лв. за срок от 24 месеца, до 06.01.2027г. с основна дейност  „Предоставяне на почасови мобилни интегрирани здравно-социални услуги, супервизия и указания към екипите“.
Механизмът на финансиране по процедурата е чрез възстановяване на вече извършени разходи (междинни плащания), което налага предварително осигуряване на средства за изплащане на месечните възнаграждения, осигурителни вноски за назначения персонал (домашни помощници и текущи разходи по проекта.
Към настоящия момент е налице необходимост от средства за разплащане на разходите за период от 2 месеца, в размер на 10 000 евро.
Средствата са необходими с цел:
1. Своевременно изплащане на дължимите работни заплати и осигуровки на персонала, ангажиран с предоставянето на здравно-социалните услуги в домашна среда.
2. Предотвратяване на риск от преустановяване на дейностите, отказ на служители или налагане на санкции от страна на Управляващия орган. 
Сумата на временния безлихвен заем ще бъде възстановена в общинския бюджет незабавно след одобрение на следващото Искане за плащане и постъпване на средствата от Европейския съюз и националния бюджет по сметката на проекта. 

Предвид изложеното и на основание чл. 21, ал. 1, т. 6 от ЗМСМС, във връзка с чл. 126 от Закона за публичните финанси, предлагам Общинският съвет да вземе следното
                                                   РЕШЕНИЕ:
1. Общински съвет – Дулово дава съгласие да бъде отпуснат временен безлихвен заем в размер до 10 000 евро от временно свободните средства по сметките на Общината.
2. Средствата да се използват строго целево за разплащане на допустими разходи (възнаграждения и осигуровки) по Проект „Иновативни здравно-социални услуги в община Дулово“, Договор за безвъзмездна финансова помощ № BG05SFPR002-2.012-0033-С01.
3. Срокът за възстановяване на временния безлихвен заем е до 31.12.2026г., но не по-късно от постъпването на средствата по съответното искане за плащане по проекта.
4. Възлага на кмета на Общината да извърши всички необходими последващи действия по изпълнение на решението.




Вносител:
Инж. Невхис Мустафа
Кмет на община Дулово

Съгласувал:
Йорданка Стойчева
зам.- кмет „Хуманитарни дейности”   
  
           Изготвил:                                                            
           Пенка Томова 
           гл.експерт ЖН и СП

